CELEX: 32011R1238
Language: lv
Date: 2011-11-30 00:00:00
Title: Komisijas Īstenošanas regula (ES) Nr. 1238/2011 ( 2011. gada 30. novembris ), ar kuru groza Īstenošanas regulu (ES) Nr. 372/2011, ar ko nosaka kvantitatīvos ierobežojumus ārpuskvotas cukura un izoglikozes eksportam līdz 2011./2012. tirdzniecības gada beigām

1.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 318/2
            
         KOMISIJAS ĪSTENOŠANAS REGULA (ES) Nr. 1238/2011
   (2011. gada 30. novembris),
   ar kuru groza Īstenošanas regulu (ES) Nr. 372/2011, ar ko nosaka kvantitatīvos ierobežojumus ārpuskvotas cukura un izoglikozes eksportam līdz 2011./2012. tirdzniecības gada beigām
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 61. panta pirmās daļas d) punktu saistībā ar tās 4. pantu,
   tā kā:
   
               (1)
            
            
               Saskaņā ar Regulas (EK) Nr. 1234/2007 61. panta pirmās daļas d) punktu tirdzniecības gadā saražoto cukura un izoglikozes daudzumu, kas pārsniedz minētās regulas 56. pantā paredzēto kvotu, var eksportēt tikai tad, ja ir ievērots noteiktais kvantitatīvais ierobežojums.
            
         
               (2)
            
            
               Sīki izstrādāti īstenošanas noteikumi par ārpuskvotas eksportu, jo īpaši par eksporta licenču izdošanu, ir noteikti Komisijas 2006. gada 30. jūnija Regulā (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2). Tomēr kvantitatīvais ierobežojums būtu jānosaka katram tirdzniecības gadam, ņemot vērā varbūtējās iespējas eksporta tirgos.
            
         
               (3)
            
            
               Ar Komisijas Īstenošanas regulu (ES) Nr. 372/2011 (3) 2011./2012. tirdzniecības gadam noteikts eksporta kvantitatīvais ierobežojums 650 000 tonnu apjomā ārpuskvotas cukuram un 50 000 tonnas ārpuskvotas izoglikozei. Īstenošanas regula (ES) Nr. 372/2011 ir piemērojama tikai no 2012. gada 1. janvāra, un tādējādi eksporta licenču pieteikumus nevar iesniegt pirms minētā datuma attiecībā uz kvantitatīvajiem ierobežojumiem, kas noteikti ar minēto regulu.
            
         
               (4)
            
            
               Saskaņā ar visjaunākajām aplēsēm 2011./2012. tirdzniecības gadā ārpuskvotas cukura ražošana varētu būtiski palielināties, pateicoties labiem laika apstākļiem un palielinātām sējumu platībām. Paredzēts, ka ārpuskvotas cukura ražošana palielināsies no 2 333 000 tonnām 2010./2011. gadā līdz 4 920 000 tonnām 2011./2012. gadā, un tāpēc būtu jānodrošina papildu noieta tirgus ārpuskvotas cukuram.
            
         
               (5)
            
            
               Komisijas 2010. gada 7. maija Regulā (ES) Nr. 397/2010, ar ko nosaka kvantitatīvos ierobežojumus ārpuskvotas cukura un izoglikozes eksportam līdz 2010./2011. tirdzniecības gada beigām (4), ir sākotnēji noteikts, ka ārpuskvotas izoglikozes eksporta kvantitatīvais ierobežojums ir 50 000 tonnu. Ņemot vērā lielo eksporta pieprasījumu, daudzums tika palielināts līdz 65 000 tonnām ar Komisijas 2011. gada 24. augusta Īstenošanas regulu (ES) Nr. 852/2011 par grozījumiem Regulā (ES) Nr. 397/2010 attiecībā uz ārpuskvotas izoglikozes eksporta kvantitatīvajiem ierobežojumiem līdz 2010./2011. tirdzniecības gada beigām (5).
            
         
               (6)
            
            
               Ievērojot to, ka PTO noteiktais maksimālais apjoms eksportam 2011./2012. tirdzniecības gadā nav pilnībā izlietots, ir lietderīgi ārpuskvotas cukura eksporta kvantitatīvos ierobežojumus palielināt par 700 000 tonnām, lai izmantotu visas šā produkta noieta iespējas. Šis pasākums sniegs papildu uzņēmējdarbības iespējas Savienības cukura nozarei. Tāpat, balstoties uz 2010./2011. tirdzniecības gada pieredzi, ārpuskvotas izoglikozes eksporta kvantitatīvais ierobežojums būtu jāpalielina par 20 000 tonnām. Lai Savienības ārpuskvotas cukura un izoglikozes ražotāji varētu izmantot tirgus iespējas savos eksporta tirgos un gūt labumu no pašreizējām augstajām starptautiskajām cenām, ir lietderīgi pirms 2012. gada 1. janvāra padarīt pieejamus palielinātus daudzumus. Lai nodrošinātu labu tirgus pārvaldību, licenču pieteikumi par 700 000 tonnām būtu jāatļauj no 2011. gada 1. decembra, bet licenču pieteikumi par 650 000 tonnām būtu jāatļauj tikai no 2012. gada 1. janvāra Tāpēc attiecībā uz daudzumu 700 000 tonnas ir jāparedz atkāpe no Komisijas Īstenošanas regulas (ES) Nr. 1010/2011 (6).
            
         
               (7)
            
            
               Tāpēc attiecīgi būtu jāgroza Īstenošanas regula (ES) Nr. 372/2011.
            
         
               (8)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulu (ES) Nr. 372/2011 groza šādi:
   
               1)
            
            
               regulas 1. pantu groza šādi:
               
                           a)
                        
                        
                           panta 1. punktu aizstāj ar šādu:
                           “1.   Ārpuskvotas baltajam cukuram, kuru eksportē bez kompensācijas un kas atbilst KN kodam 1701 99, 2011./2012. tirdzniecības gadam laika posmā no 2011. gada 1. oktobra līdz 2012. gada 30. septembrim kvantitatīvais ierobežojums, kas minēts Regulas (EK) Nr. 1234/2007 61. panta pirmās daļas d) punktā, ir 1 350 000 tonnu. Šo daudzumu sadala šādi:
                           
                                       a)
                                    
                                    
                                       700 000 tonnas ir pieejamas no 2011. gada 1. decembra;
                                    
                                 
                                       b)
                                    
                                    
                                       650 000 tonnas ir pieejamas no 2012. gada 1. janvāra.”;
                                    
                                 
                     
                           b)
                        
                        
                           pantam pievieno šādu punktu:
                           “3.   Komisijas Īstenošanas regulas (ES) Nr. 1010/2011 (7) 1. panta 3. punktu nepiemēro attiecībā uz daudzumu 700 000 tonnas, kas būs pieejams no 2011. gada 1. decembra saskaņā ar šā panta 1. punktu.
                        
                     
         
               2)
            
            
               regulas 2. panta 1. punktu aizstāj ar šādu punktu:
               “1.   Ārpuskvotas izoglikozei, kuru eksportē bez kompensācijas un kas atbilst KN kodam 1702 40 10, 1702 60 10 un 1702 90 30, Regulas (EK) Nr. 1234/2007 61. panta pirmās daļas d) punktā minētais kvantitatīvais ierobežojums 2011./2012. tirdzniecības gadam laika posmā no 2011. gada 1. oktobra līdz 2012. gada 30. septembrim ir 70 000 tonnu sausnas.”;
            
         
               3)
            
            
               regulas 3. panta otro daļu svītro.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2011. gada 1. decembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 30. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 178, 1.7.2006., 24. lpp.
   
      (3)  OV L 102, 16.4.2011., 8. lpp.
   
      (4)  OV L 115, 8.5.2010., 26. lpp.
   
      (5)  OV L 219, 25.8.2011., 1. lpp.
   
      (6)  OV L 268, 13.10.2011., 14. lpp.
   
      (7)  OV L 268, 13.10.2011., 14. lpp.”;